Ministru kabineta rīkojuma projekta

**„Par valsts meža zemes Viesītes pagastā, Viesītes novadā, privatizāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 8.panta pirmās daļas 16.punktā noteikts, ka valsts akciju sabiedrība „Privatizācijas aģentūra” (turpmāk – Privatizācijas aģentūra) veic zemesgabalu privatizāciju un citas ar to saistītas darbības.Atbilstoši Privatizācijas likuma 65.panta pirmajai daļai apbūvēta zemesgabala privatizāciju var ierosināt uz zemesgabala esošā īpašuma objekta īpašnieks.Saskaņā ar Privatizācijas likuma 64.panta pirmo daļu tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam.Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 10.panta pirmajā daļā noteikts, ja pēc apbūvēta zemesgabala privatizācijas ierosinājuma saņemšanas mainījies uz zemesgabala esošās ēkas (būves) īpašnieks, privatizāciju veicošā institūcija drīkst pieņemt lēmumu par apbūvēta zemesgabala nodošanu privatizācijai tikai tad, ja ēkas (būves) jaunais īpašnieks iesniedz lūgumu turpināt zemesgabala privatizāciju.Atbilstoši Meža likuma 44.panta ceturtās daļas 3.punkta „a” apakšpunktā noteiktajam, zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par atļauju privatizēt valsts meža zemi iesniegšanu izskatīšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | **Valsts zemesgabals „Smiltnieki” Viesītes pagastā, Viesītes novadā****1. Valsts zemesgabala sastāvs:**Nekustamais īpašums (nekustamā īpašuma kadastra numurs 5635 009 0058) sastāv no zemes vienības (zemes vienības kadastra apzīmējums 5635 009 0058) 2.00 ha (turpmāk arī – Valsts zemesgabals).**2. Valsts zemesgabala adrese:**Valsts zemesgabala adrese atbilstoši Nekustamā īpašuma valsts kadastra informācijas sistēmas datiem ir **„Smiltnieki”,** Viesītes pagasts, Viesītes novads.**3. Īpašuma tiesības:**Valsts zemesgabals 2000.gada 4.jūlijā ierakstīts Viesītes pagasta zemesgrāmatas nodalījumā Nr.600 uz Latvijas valsts vārda Finanšu ministrijas personā.Viesītes pagasta zemesgrāmatas nodalījumā Nr.600 III.daļas 1.iedaļā ierakstītas atzīmes par valsts zemesgabala noteiktajiem apgrūtinājumiem.Nekustamā īpašuma valsts kadastra informācijas sistēmā reģistrētais valsts zenesgabala lietošanas mērķis: 0101 –zeme, uz kuras galvenā saimnieciskā darbība ir lauksaimniecība.**4. Valdītājs:**Ar Ministru kabineta 2003.gada 18.decembra rīkojumu Nr.782 „Par zemesgabalu nodošanu privatizācijai” (pielikuma 3.punkts) valsts zemesgabals nodots privatizācijai.Ar 2004.gada 21.aprīļa aktu valsts akciju sabiedrība „Valsts nekustamā īpašuma aģentūra” (tagadējais nosaukums - valsts akciju sabiedrība „Valsts nekustamie īpašumi”) nodeva valsts zemesgabalu Privatizācijas aģentūras valdījumā.**5. Ēku (būvju), kas atrodas uz privatizējamā valsts zemesgabala:**Uz valsts zemesgabala atrodas būvju nekustamais īpašums „Kalna Smiltnieki”, (kadastra Nr.5635 509 0003) – sešas būves (kadastra apzīmējumi 5635 009 0058 001, 5635 009 0058 002, 5635 009 0058 004, 5635 009 0058 005, 5635 009 0058 006 un 5635 009 0058 007) Viesītes pagastā, Viesītesnovadā (turpmāk – Nekustamais īpašums), kas sākotnēji bijis Jēkabpils rajona sabiedrības ar ierobežotu atbildību - agrofirmas „Daugava” mantas sastāvā..Īpašuma tiesības uz šo nekustamo īpašumu Viesītes pagasta zemesgrāmatas nodalījumā Nr.1000 0000 9737 nostiprinātas 2005.gada 11.maijā Oļegam Basovam, pamatojoties uz 2005.gada 3.februāra pirkuma-pārdevuma līgumu, kas noslēgts ar Juri Būku.**6. Privatizācijas ierosinājums:**Latvijas mednieku un makšķernieku biedrības Jēkabpils nodaļa 1999.gada 5.augustā iesniedza ierosinājumu Nr.1.33/5559-2305 par Zemesgabala privatizāciju. Latvijas mednieku un makšķernieku biedrības Jēkabpils nodaļa saskaņā ar 1995.gada 22.novembra pirkuma līgumu ieguva īpašuma tiesības uz Nekustamo īpašumu.2001.-2005.gadā vairākkārt mainījās Nekustamā īpašuma īpašnieki. 2005.gada 11.maijā īpašuma tiesības uz Nekustamo īpašumu nostiprinātas Oļegam Basovam. Viņa iesniegums par Zemesgabala privatizācijas turpināšanu Privatizācijas aģentūrā saņemts un reģistrēts 2013.gada 3.jūlijā ar Nr.1.17/3006.Oļegs Basovs atbilst likuma „Par zemes privatizāciju lauku apvidos” 28.panta pirmās daļas 1.punktā noteiktajam subjektu lokam, kas zemi var iegūt īpašumā saskaņā ar [Civillikumu](http://likumi.lv/doc.php?id=225418) un citiem likumiem.**7. Noma:**2005.gada 5.aprīlī starp valsts akciju sabiedrību „Valsts nekustamie īpašumi” un Oļegu Basovu (personas kods 020670-11177) noslēgts zemesgabala nomas līgums (ar grozījumiem, kas izdarīti 2008.gada 8.augustā, 2010.gada 18.jūnijā, 2012.gada 24.janvārī un 2013.gada 18.jūnijā) nomniekam piederošā ēku (būvju) nekustamā īpašuma uzturēšanai un apsaimniekošanai.Nomas līgums ir spēkā līdz iznomātā valsts zemesgabala pirkuma līguma noslēgšanai vai lēmuma pieņemšanai par valsts zemesgabala privatizācijas izbeigšanu.**8.Informācija par privatizējamajā valsts īpašuma objektā ietilpstošo valsts meža zemi:**Saskaņā ar Oskara Suveizdas (reģistrēts Valsts meža dienesta meža inventarizācijas veicēju sarakstā 2003.gada 14.maijā) 2013.gada 17.oktobrī veiktās meža inventarizācijas (reģistrācijas Nr.704491652) datiem valsts zemesgabalā ietilpst meža zeme 0,20 ha platībā.Atbilstoši Valsts meža dienesta Sēlijas virsmežniecības Viesītes nodaļas 2013.gada 12.novembra vēstulē Nr.B6.2.1-4/158 sniegtajai informācijai, meža inventarizācijas dati ir reģistrēti Meža valsts reģistrā.Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.Ministru kabineta rīkojuma projektā paredzēts atbilstoši Meža likuma 44.panta ceturtās daļas 3.punkta „a” apakšpunktam atļaut ēku (būvju) īpašniekam, privatizējot nekustamo īpašumu „Smiltnieki”, Viesītes pagastā, Viesītes novadā (nekustamā īpašuma kadastra numurs 5635 009 0058) - zemes vienību (zemes vienības kadastra apzīmējums 5635 009 0058) ar kopējo platību 2,00 ha - privatizēt arī tajā ietilpstošo valsts meža zemi 0,20 ha platībā, kas nepieciešama ēku (būvju) uzturēšanai. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pamatojoties uz Meža likuma 44.panta ceturto daļu, ar ikreizēju Ministru kabineta rīkojumu, privatizējot zemi ēku īpašniekiem, var atļaut privatizēt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē |  Sabiedrību nav nepieciešams iesaistīt, jo Ministru kabineta rīkojuma projekta sagatavošana skar publiska pārvaldes uzdevuma izpildi. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrība pēc Ministru kabineta rīkojuma projekta pieņemšanas tiks informēta ar publikāciju, kas tiks elektroniski publicēta tīmekļa vietnē [www.vestnesis.lv](http://www.vestnesis.lv) Oficiālo publikāciju un tiesiskās informācijas likuma un citos normatīvajos aktos noteiktajā kārtībā. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas III, IV un V sadaļa – projekts šīs jomas neskar.**

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: Valsts sekretārs** | **M.Lazdovskis** |

15.05.2014. 17:00

1176

Drāke

67013162, Martins.Drake@em.gov.lv